มีเพศสัมพันธ์หลั่งนอกมาตลอดและต่อเนื่องค่ะ คืนวันที่13ขณะมีเพศสัมพันธ์มีเลือดเปื้อนในลักษณะเลือดแห้งติดอวัยวะ เช้าวันที่14 พบว่าเป็นเลือดประจำเดือน เลือดมีสีแดงสด ปริมาณเยอะเต็มแผ่น มีอาการปวดท้อง จะมีโอกาสท้องมั้ยคะ
สวัสดีค่ะ หากได้มีเลือดสีแดงสดออกมาปริมาณมาก ร่วมกับมีอาการปวดท้อง และเลือดที่ออกอยู่ในช่วงวันที่ที่ประจำเดือนควรจะมา และหลังจากนี้ ได้มีเลือดออกนาน 2-7 วัน ก็จะถือเป็นเลือดประจำเดือนที่ปกติดี และแสดงว่า ไม่ได้มีการตั้งครรภ์เกิดขึ้นค่ะแต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา หรือมีปริมาณมากผิดปกติ หรือมีปวดท้องน้อยรุนแรง หรือเลือดออกนานเกิน 7 วัน แนะนำควรลองตรวจหาการตั้งครรภ์ดูด้วย เพราะอาจเป็นเลือดที่เกิดจากการแท้ง หรือท้องนอดมดลูกก็ได้ค่ะการมีเพศสัมพันธ์โดยใช้วิธีการหลั่งนอกนั้น ถือเป็นวิธีคุมกำเนิดที่มีประสิทธิภาพต่ำ โดยจะมีโอกาสตั้งครรภ์ได้ประมาณ 4%-22% หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น